पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की रफ्तार रोकने के लिए जिले की पुलिस अब सक्त होने लगी है। वहीं, आसपास के राज्यों से आने वाले मरीजों ने भी प्रशासन के चिंता बढ़ा दी है। अभी तक जिले में 276852 मरीजों के कोरोना सैंपल लिए जा चुके हैं। जिसमें से 11463 लोग संक्रमित निकले हैं। वहीं, कुल 143 लोगों की संक्रमण के कारण मौत हो चुकी है। इस बीच राहत की बात ये है कि जिले में 10118 लोग कोरोना से ठीक भी हो चुके हैं।
कोरोना के मरीजों की रफ्तार को कम करने के लिए अब प्रशासन भी सख्त होता नज़र आ रहा है। शहर में शनिवार और रविवार को जीरो मोबिलिटी का लॉकडाउन घोषित किया हुआ है। उसके वावजूद भी लोग अपने घरों से बाहर निकलने से बाज नही आ रहे है। इसके लिए प्रशासन ने अब सड़कों पर बैरिकेडिंग लगाना शुरू कर दिया है। बेवजह घूमने वाले लोगो का चालान काटा जा रहा है और उनके खिलाफ सख्त से सख्त कार्रवाई की जा रही है।
पुलिस का कहना है कि जीरो मोबिलिटी कर्फ्यू में सिर्फ इमरजेंसी सुविधाओं को आने जाने की अनुमति है। इसके अलावा जो भी सड़कों पर बेवजह घूमता नज़र आ रहा है उसके खिलाफ पुलिस सख्त रवैया अपना रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn